text: [{"text_idx": "#000000", "text": "Chihuahua er heimsins minsta hundaslag, men ta\u00f0 veit hundurin ikki av sja\u0301lvur"}, {"text_idx": "#000001", "text": "Chihuahua ella chihuahueno hoyrir til bo\u0301lkin av selskapshundum."}, {"text_idx": "#000002", "text": "Chihuahuahundar gerast uml. 15-23 cm h\u00f8gir og viga 0.5-3 kg. H\u00e6dd og vekt er galdandi b\u00e6\u00f0i fyri hundar og ti\u0301kar."}, {"text_idx": "#000003", "text": "Chihuahua kann hava sn\u00f8ggan ella si\u0301\u00f0an feld. Tann sn\u00f8ggi er tann upprunaligi, me\u00f0an tann si\u0301\u00f0i er komin vi\u00f0, at chihuahuahundurin var\u00f0 blanda\u00f0ur vi\u00f0 dv\u00f8rgspanielin. I\u0301 dag hava flestu chihuahuahundar um okkara lei\u00f0ir tann si\u0301\u00f0a feldin. Allir litir og litblandingar eru loyvd. Uttan mun til feld losar chihuahua tv\u00e6r fer\u00f0ir um a\u0301ri\u00f0."}, {"text_idx": "#000004", "text": "Chihuahuahundurin er upprunaliga uppkalla\u00f0ur eftir st\u00f8rsta landspartinum i\u0301 Mexico. Hildi\u00f0 ver\u00f0ur, at hundarnir livdu vilt, a\u0301\u00f0renn toltekararnir to\u0301ku teir til si\u0301n og tamdu teir. Myndir av li\u0301tlu hundunum, sum li\u0301kjast sera no\u0301gv nu\u0301ti\u0301\u00f0ar chihuahuahundinum, vo\u0301r\u00f0u ny\u0301ttar a\u0301 bygningsverkum i\u0301 by\u0301num Tula. No\u0301gvar sagnir eru um upprunan hja\u0301 chihuahuahundinum. Ta\u00f0 einasta, fo\u0301lk vita vi\u00f0 vissu, er at uml. a\u0301r 1895 so\u0301u amerikonsk fer\u00f0afo\u0301lk hundin, tey to\u0301ku hann vi\u00f0 s\u00e6r til USA, og tann vegin fo\u0301r hann um allan heim."}, {"text_idx": "#000005", "text": "Honum da\u0301mar v\u00e6l at ganga tu\u0301rar og skal hava fri\u0301ska luft hv\u00f8nn dag, men lagar seg eftir, hvat eigarin ger. Hann ho\u0301skar v\u00e6l til eldri fo\u0301lk"}, {"text_idx": "#000006", "text": "Chihuahuahundurin kann hava ymiskar arvaligar trupulleikar. Summir hava t.d. Patella Lux \u2013 leysa kn\u00e6skel. Teir kunnu eisini hava hjartafeil, ymiskar eygnasju\u0301kur og opna Fontanelle, sum er bleytur plettur oman a\u0301 h\u00f8vdinum. Ein skal ti\u0301 tryggja s\u00e6r, at foreldrini at hv\u00f8lpinum ikki hava hesar veikleikar."}, {"text_idx": "#000008", "text": "Chihuahua er heimsins minsta hundaslag, men ta\u00f0 veit hundurin ikki av sja\u0301lvur. Ta\u00f0 er ty\u0301dningarmiki\u00f0 at fylgja v\u00e6l vi\u00f0, ta\u0301 ein chihuahua hittir a\u00f0rar hundar og fremmand fo\u0301lk, ti\u0301 hann kann vera b\u00e6\u00f0i ra\u0301\u00f0ari\u0301kur og verjandi. Chihuahua kann hava lyndi til at goyggja, og ta\u00f0 er ty\u0301dningarmiki\u00f0 at hava ta\u00f0 i\u0301 huga fra\u0301 byrjan. Chihuahuahundurin er annars gla\u00f0ur, li\u0301vligur, forvitin, gl\u00f8ggur og sera djarvur. Honum da\u0301mar v\u00e6l at sp\u00e6la, hann l\u00e6rir skjo\u0301tt, og hann hevur ta\u00f0 best, um hann f\u00e6r t\u00e6tt og gott samband vi\u00f0 eigaran. Chihuahua tolir ikki har\u00f0a vi\u00f0fer\u00f0, og ti\u0301 er best at bru\u0301ka positivar venjingarh\u00e6ttir vi\u00f0 no\u0301gvum ro\u0301si og a\u00f0rari l\u00f8n. Venjingarh\u00e6ttir vi\u00f0 skeldi og revsing rigga ikki. Ein chihuahua kann ju\u0301st sum a\u00f0rir hundar luttaka i\u0301 ymiskum hundai\u0301tro\u0301tti, sum t.d. at ganga spor, luttaka i\u0301 agility og ymiskum ly\u0301dnigreinum."}, {"text_idx": "#000009", "text": "sum ynskir s\u00e6r ein hund, sum hevur t\u00f8rv a\u0301 no\u0301gvum uppmerksemi og t\u00f8ttum sambandi vi\u00f0 hu\u0301sfo\u0301lki\u00f0. Hann ho\u0301skar serliga v\u00e6l til tann, sum hevur ti\u0301\u00f0 og ti\u0301mir at sp\u00e6la vi\u00f0 hann. Honum da\u0301mar v\u00e6l at ganga tu\u0301rar og skal hava fri\u0301ska luft hv\u00f8nn dag, men lagar seg eftir, hvat eigarin ger. Hann ho\u0301skar v\u00e6l til eldri fo\u0301lk."}, {"text_idx": "#000011", "text": "So a\u0301\u00f0renn tu\u0301 f\u00e6rt t\u00e6r ein chihuahua"}, {"text_idx": "#000012", "text": "eigur tu\u0301 at tryggja t\u00e6r, at hann er undan foreldrum sum eru fri\u0301sk, og sum hava eitt gott sinnalag. Somulei\u00f0is skalt tu\u0301, a\u0301\u00f0renn tu\u0301 letur ti\u0301n chihuahua fa\u0301a avkom, tryggja t\u00e6r, at hundurin er fri\u0301skur. Ta\u00f0 er ikki nokk, at hundurin s\u00e6r fri\u0301skur u\u0301t, djo\u0301ral\u00e6knakanningar eiga at skjalpro\u0301gva, at hundurin ikki er fongdur vi\u00f0 ymiskum sju\u0301kum. Ver\u00f0 heilt vi\u0301s/ur i\u0301, at tu\u0301 n\u00e6stu 10 \u2013 15 a\u0301rini hv\u00f8nn dag kanst bru\u0301ka nakrar ti\u0301mar til venjing og aktivering av ti\u0301num chihuahua. Chihuahuahundurin er ikki ein hundur, sum tu\u0301 skalt fa\u0301a t\u00e6r, bara ti\u0301 tu\u0301 heldur, at hann er smartur at hava i\u0301 taskuni. Ein chihuahuahundur hevur t\u00f8rv a\u0301 ju\u0301st somu fortreytum sum a\u00f0rir hundar. Hann hevur bru\u0301k fyri at fara u\u0301t at snodda og uppliva heimin a\u0301 egnum beinum, og hann hevur bru\u0301k fyri at sosialisera vi\u00f0 a\u00f0rar hundar og fo\u0301lk, solei\u00f0is at hann kann gerast ein tryggur hundur. Sleppur hann ikki ta\u00f0, gerst hann ein styggur og bangin hundur."}, {"text_idx": "#000013", "text": "Ho\u0301ast si\u0301na li\u0301tlu st\u00f8dd, so er ein chihuahua ju\u0301st sum a\u00f0rir hundar"}, {"text_idx": "#000015", "text": "A\u0301\u00f0renn tu\u0301 f\u00e6rt t\u00e6r ein Gravhund"}, {"text_idx": "#000018", "text": "A\u0301\u00f0renn tu\u0301 f\u00e6rt t\u00e6r ein Pomeranian"}, {"text_idx": "#000019", "text": "A\u0301\u00f0renn tu\u0301 f\u00e6rt t\u00e6r ein Mops"}, {"text_idx": "#000021", "text": "Chihuahua kann hava sn\u00f8ggan ella si\u0301\u00f0an feld. Tann sn\u00f8ggi er tann upprunaligi, me\u00f0an tann si\u0301\u00f0i er komin vi\u00f0, at chihuahuahundurin var\u00f0 blanda\u00f0ur vi\u00f0 dv\u00f8rgspanielin."}, {"text_idx": "#000022", "text": "Chihuahuahundurin er upprunaliga uppkalla\u00f0ur eftir st\u00f8rsta landspartinum i\u0301 Mexico"}, {"text_idx": "#000023", "text": "Chihuahuahundurin kann hava ymiskar arvaligar trupulleikar sum opna Fontanelle, i\u00f0 er bleytur plettur oman a\u0301 h\u00f8vdinum"}, {"text_idx": "#000024", "text": "Ansast skal eftir, at tannsteinur ikki legst a\u0301 tenninar. Tu\u0301 skal v\u00e6nta, at ny\u0301ta eitt sindur av ti\u0301\u00f0 til tannr\u00f8kt."}, {"text_idx": "#000025", "text": "Ta\u00f0 er ty\u0301dningarmiki\u00f0 at fylgja v\u00e6l vi\u00f0, ta\u0301 ein chihuahua hittir a\u00f0rar hundar og fremmand fo\u0301lk, ti\u0301 hann kann vera b\u00e6\u00f0i ra\u0301\u00f0ari\u0301kur og verjandi"}, {"text_idx": "#000027", "text": "Slo\u0301\u00f0ir fyri meiri kunning um Chihuahua"}, {"text_idx": "#000029", "text": "Ti\u0301\u00f0indiKom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41Gjald fyri innflutningsloyvir h\u00e6kkar14. apri\u0301l 2023 - 23:09"}, {"text_idx": "#000030", "text": "Kom og kappast8. september 2023 - 01:44Ansi eftir hundinum, ta\u0301 tit ganga tu\u0301r8. juni 2023 - 23:03Venjarar a\u0301 skei\u00f0 i\u0301 Danmark26. mai 2023 - 19:50Enduliga heima \u2013 eitt sindur um, at innflyta hund18. mai 2023 - 17:41"}, {"text_idx": "#000038", "text": "Ta\u00f0 gert tu\u0301 vi\u00f0 at broyta stillingar i\u0301 kaganum. Hvar stillingarnar eru, veldst um, hv\u00f8nn kaga, tu\u0301 ny\u0301tir. Farspor, sum Google Analytics ny\u0301tir, kanst tu\u0301 velja fra\u0301 vi\u00f0 at installera eitt add-on i\u0301 kagan. Ta\u00f0 eitur Google Analytics Opt-out. Minst to\u0301 til, at velur tu\u0301 farspor fra\u0301, kanst tu\u0301 ikki ny\u0301ta t\u00e6r t\u00e6nastur, sum farsporini sty\u0301ra."}]